CELEX: 32014D0775
Language: sk
Date: 2014-11-07 00:00:00
Title: Rozhodnutie Rady 2014/775/SZBP zo 7. novembra 2014 , ktorým sa predlžuje rozhodnutie 2014/73/SZBP o vojenskej operácii Európskej únie v Stredoafrickej republike (EUFOR RCA)

8.11.2014   
            
            
               SK
            
            
               Úradný vestník Európskej únie
            
            
               L 325/17
            
         ROZHODNUTIE RADY 2014/775/SZBP
   zo 7. novembra 2014,
   ktorým sa predlžuje rozhodnutie 2014/73/SZBP o vojenskej operácii Európskej únie v Stredoafrickej republike (EUFOR RCA)
   RADA EURÓPSKEJ ÚNIE,
   so zreteľom na Zmluvu o Európskej únii, najmä na jej článok 42 ods. 4 a článok 43 ods. 2,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:
   
               (1)
            
            
               Bezpečnostná rada Organizácie Spojených národov (BR OSN) prijala 28. januára 2014 rezolúciu č. 2134/2014, ktorou sa povoľuje nasadenie operácie Európskej únie v Stredoafrickej republike.
            
         
               (2)
            
            
               Rada 10. februára 2014 prijala rozhodnutie 2014/73/SZBP (1), v ktorom sa uvádza, že vojenská operácia Európskej únie v Stredoafrickej republike (EUFOR RCA) skončí najneskôr šesť mesiacov po dosiahnutí úplnej operačnej spôsobilosti.
            
         
               (3)
            
            
               Dočasný prezident Stredoafrickej republiky v liste z 10. septembra 2014 adresovanom vysokej predstaviteľke Únie pre zahraničné veci a bezpečnostnú politiku (VP) požiadal o predĺženie operácie EUFOR RCA.
            
         
               (4)
            
            
               Je potrebné zaistiť hladký prechod medzi operáciou EUFOR RCA a integrovanou viacrozmernou stabilizačnou misiu OSN v Stredoafrickej republike (MINUSCA) zriadenou rezolúciou BR OSN 2149(2014), kým misia MINUSCA bude môcť prebrať plnú zodpovednosť za bezpečnosť v oblasti Bangui.
            
         
               (5)
            
            
               BR OSN prijala 21. októbra 2014 rezolúciu 2181 (2014), ktorou povolila predĺženie operácie EUFOR RCA do 15. marca 2015.
            
         
               (6)
            
            
               Rozhodnutie 2014/73/SZBP by sa preto malo zodpovedajúcim spôsobom zmeniť,
            
         PRIJALA TOTO ROZHODNUTIE:
   Článok 1
   Rozhodnutie 2014/73/SZBP sa mení takto:
   
               1.
            
            
               V článku 1 ods. 1 sa spojenie „v dobe od štyroch do šiestich mesiacov“ nahradí spojením „v lehote deviatich mesiacov“.
            
         
               2.
            
            
               Článok 10 ods. 2 sa nahrádza takto:
               „2.   Referenčná suma na spoločné náklady operácie EUFOR RCA na obdobie do 15. decembra 2014 je 25,9 miliónov EUR. Referenčná suma na spoločné náklady operácie EUFOR RCA na obdobie od 16. decembra 2014 do 15. marca 2015 je 5,7 miliónov EUR.
               Percentuálny podiel referenčnej sumy na obdobie do 15. decembra 2014, uvedený v článku 25 ods. 1 rozhodnutia 2011/871/SZBP, je 50 %. Percentuálny podiel referenčnej sumy na obdobie od 16. decembra 2014 do 15. marca 2015 uvedený v článku 25 ods. 1 rozhodnutia 2011/871/SZBP je 0 %.“.
         
               3.
            
            
               Článok 12 ods. 2 sa nahrádza takto:
               „2.   Operácia EUFOR RCA skončí 15. marca 2015.“.
         Článok 2
   Toto rozhodnutie nadobúda účinnosť dňom jeho prijatia.
   
      V Bruseli 7. novembra 2014
      
         
            Za Radu
         
         
            predseda
         
         P. C. PADOAN
      
   
   
      (1)  Rozhodnutie Rady 2014/73/SZBP z 10. februára 2014 o vojenskej operácii Európskej únie v Stredoafrickej republike (EUFOR RCA) (Ú. v. EÚ L 40, 11.2.2014, s. 59).